cyanic-selkie/wikianc huggingface dataset:
নটর ডেম কলেজ, ঢাকা
শিক্ষাদান
নটর ডেম কলেজের নিয়মিত কার্যক্রম পরিচালনার জন্য “ডিরেক্টর অব স্টাডিজ” ও “ডিরেক্টর অব স্পোর্টস” নামে পূর্বের দুটি পদ সৃষ্টির কথা পাওয়া যায়। তবে বর্তমানে “ডিরেক্টর অব গাইডেন্স” বা "ছাত্র পরিচালক" তার দপ্তর থেকে নিয়মিত পাঠ কার্যক্রম ও শৃঙ্খলা সম্পর্কিত বিষয় তত্ত্বাবধান করে থাকেন। কলেজে উপস্থিতি পঁচাশি শতাংশের কম হলে ছাত্রের বিরুদ্ধে শাস্তিমূলক ব্যবস্থা গ্রহণ করা হয়। প্রতি সপ্তাহে দুটি (বিশেষ ক্ষেত্রে তিনটি) বাধ্যতামূলক কুইজ পরীক্ষায় শিক্ষার্থীদের অংশ নিতে হয় এবং এর ফলাফল শিক্ষার্থীর সার্বিক ফলাফলে যুক্ত হয়। নটর ডেম কলেজের বিজ্ঞান গবেষণাগারগুলো সমস্থানীয় অন্যান্য প্রতিষ্ঠানের গবেষণাগারগুলোর তুলনায় সমৃদ্ধ বলে বিবেচনা করা হয়। বিজ্ঞানের ছাত্রদের জন্য সপ্তাহে গড়ে সাড়ে তিন ঘণ্টা চারটি বিষয়ের ব্যবহারিক কার্যক্রম বাধ্যতামূলকভাবে সম্পাদন করতে হয়। ব্যবহারিক পাঠে সামান্যতম ত্রুটি কিংবা অবহেলা দৃষ্টিগোচর হলে পরবর্তী শিক্ষাবর্ষের অনুমোদন স্থগিত করে দেয়া হয়। এমনকি বাংলাদেশের স্বাধীনতা পরবর্তী বিধ্বস্ত পরিস্থিতিতেও এসব কার্যক্রমে সামান্যতম ছাড় দেয়া হয়নি। পাঠ্যক্রম, সংক্ষিপ্ত সময়, আয় সংকোচন, ছাত্রসংখ্যার মাত্রাতিরিক্ত স্ফীতি ও অনৈতিক রাজনৈতিক হস্তক্ষেপের মতো সমস্যা মোকাবেলা করেও বিরূপ পরিস্থিতিতে শিক্ষার্থীদের নিয়মিত শ্রেণিতে উপস্থিতি নিশ্চিত করা হয়েছে, যারা অস্বীকৃতি জানিয়েছিল তাদেরকে ছাড়পত্র দেয়া হয়েছে।
প্রতিষ্ঠানে প্রতি সপ্তাহে এক ঘণ্টা কিংবা তারও বেশি সময় শুধুমাত্র সহশিক্ষা কার্যক্রমের জন্য বরাদ্দ রাখা হয়। প্রায় সপ্তাহেই সাপ্তাহিক ছুটির দিনে প্রতিষ্ঠানে কোনো না কোনো সহশিক্ষা সংগঠনের উৎসব আয়োজিত হয়। প্রতি মাসে অন্তত একবার প্রতিষ্ঠানের আদর্শ অনুযায়ী পূর্ণাঙ্গ শিক্ষা বাস্তবায়নের জন্য সহশিক্ষা কার্যক্রমের সময় ব্যবহার করে মূল্যবোধ পাঠ কার্যক্রমের আয়োজন করা হয়। এতে প্রত্যেক শিক্ষার্থীর উপস্থিতি বাধ্যতামূলক।
অনুষদ ও আনুষঙ্গিক বিষয়
নটর ডেম কলেজে বিজ্ঞান বিভাগ, ব্যবসায় শিক্ষা, মানবিক বিভাগ এই তিন বিভাগে শিক্ষা দান করা হয়। কলেজটিতে মোট ১৫টি ডিপার্টমেন্ট রয়েছে। বিজ্ঞান বিভাগে উচ্চতর গণিত, পদার্থ বিজ্ঞান, রসায়ন, জীববিজ্ঞান বিষয়গুলো পড়ানো হয়৷ ব্যবসায় শিক্ষা বিভাগের বিষয়গুলো হলো হিসাব বিজ্ঞান, ব্যবস্থাপনা, অর্থসংস্থান, পরিসংখ্যান। মানবিক বিভাগে দর্শন, অর্থনীতি, ভূগোল, ইতিহাস, সমাজবিজ্ঞান, পৌরনীতি বিষয়গুলো পড়ানো হয়।
প্রতি সপ্তাহে রবিবার থেকে বৃহস্পতিবার সকাল ৮:০০ ঘটিকা হতে ১২:৪০ ঘটিকা পর্যন্ত প্রথম বর্ষ এবং দুপুর ১:০০ ঘটিকা হতে বিকেল ৫:৪৫ ঘটিকা পর্যন্ত দ্বিতীয় বর্ষের শ্রেণি কার্যক্রম চলে। প্রতি শুক্রবার ও শনিবার সাপ্তাহিক ছুটি থাকে। তবে কলেজের ক্লাব কর্মসূচির বেশিরভাগই শুক্রবার ও শনিবার হওয়ায় কলেজ খোলা থাকে। কলেজটিতে ব্যবহারিক শিক্ষা কর্মসূচিকে বিশেষ গুরুত্ব দেওয়া হয়। বিজ্ঞান বিভাগের ছাত্রদের পদার্থবিজ্ঞান, রসায়ন, জীববিজ্ঞান, উচ্চতর গণিত, মানবিক বিভাগে ভূগোল এবং সকল বিভাগে তথ্য ও যোগাযোগ প্রযুক্তি বিষয়ে ব্যবহারিক কার্যক্রমে অংশগ্রহণ করা আবশ্যক।
গ্রন্থাগার
থাম্ব|220px|ফাদার রিচার্ড নোভাক মেমোরিয়াল লাইব্রেরির ভিত্তিপ্রস্তর স্থাপন ১৯৪৯ খ্রিষ্টাব্দে কলেজের প্রতিষ্ঠার সময় কলেজের অভ্যন্তরে “সেন্ট গ্রেগরিজ কলেজ লাইব্রেরি” নামে একটি গ্রন্থাগার প্রতিষ্ঠা করা হয়। পরবর্তীতে ১৯৫৪ খ্রিষ্টাব্দে কলেজের নাম পরিবর্তন করে নটর ডেম কলেজ রাখা হলে গ্রন্থাগারের নামও পরিবর্তন করে রাখা হয় “নটর ডেম কলেজ লাইব্রেরি”। কলেজের নতুন ভবনের (আর্চবিশপ গাঙ্গুলী ভবন) নির্মাণ কাজ শুরু হলে ১৯৯৫ খ্রিষ্টাব্দের ২১ আগস্ট গ্রন্থাগারটি কলেজের যুক্তিবিদ্যার প্রাক্তন অধ্যাপক রিচার্ড নোভাককে উৎসর্গ করে "ফাদার রিচার্ড নোভাক মেমোরিয়াল লাইব্রেরি" নাম রাখা হয়। ফাদার রিচার্ড নোভাক মেমোরিয়াল লাইব্রেরি উদ্বোধনকালে উপস্থিত ছিলেন - ঢাকার আর্চবিশপ মাইকেল রোজারিও, তৎকালীন বাংলাদেশ সরকারের পরিকল্পনা মন্ত্রী আব্দুল মঈন খান। ১৯৬৪ খ্রিষ্টাব্দের সাম্প্রদায়িক দাঙ্গা চলাকালীন ১৬ জানুয়ারি রিচার্ড নোভাক একটি পরিবারকে দেখতে সাইকেল নিয়ে নারায়ণগঞ্জ যাবার পথে নৌকায় শীতলক্ষ্যা নদী পার হবার সময় উগ্রবাদীদের হাতে পড়েন এবং তাকে ছুরিকাঘাতে হত্যা করে মৃতদেহ নদীতে ফেলে দেয়া হয়। রিচার্ড নোভাকের বড় ভাই মার্কিন লেখক মাইকেল নোভাক তার লেখা ও সংগ্রহের অনেক বই এই গ্রন্থাগারে দান করেছিলেন এবং আমৃত্যু গ্রন্থাগারের জন্য নিয়মিত অর্থ অনুদান দিয়ে গেছেন। ১৯৯৪ খ্রিষ্টাব্দে টেম্পলটন পুরস্কারের অর্থের একটি অংশও তিনি গ্রন্থাগারে দান করেন। এছাড়া নতুন গ্রন্থাগার-কক্ষ নির্মাণের জন্যও তিনি অনুদান দেন।
আর্চবিশপ গাঙ্গুলী ভবনের চতুর্থ তলায় অবস্থিত গ্রন্থাগারটির মোট ১৩০ আসনবিশিষ্ট দুটি পাঠকক্ষ রয়েছে। কলেজে ভর্তির সাথে সাথে ছাত্ররা গ্রন্থাগারের সদস্য হয় এবং লাইব্রেরি কার্ড পেয়ে যায়। গ্রন্থাগারে নিয়মিত ৬টি দৈনিক পত্রিকা, ৪টি সাপ্তাহিক ও ৪টি মাসিক ম্যাগাজিন রাখা হয়। এছাড়া অনেক গুরুত্বপূর্ণ সাময়িকী ও প্রবন্ধপ্রন্থ অনিয়মিতভাবে রাখা হয়। বইসমূহ লাইব্রেরি কার্ডের প্রেক্ষিতে ধার নেয়া যায়। তবে অভিধান, বিশ্বকোষ, পাঠ্যবই ইত্যাদি দুষ্প্রাপ্য বইসমূহ কেবল গ্রন্থাগারেই ব্যবহার্য। গ্রন্থাগারটিতে প্রয়োজনীয় বই ফটোকপিরও ব্যবস্থা আছে।
পোশাক বিবরণী
নটর ডেম কলেজে ছাত্রদের জন্য নির্ধারিত পোশাক পরা আবশ্যক। তবে প্রতিষ্ঠাকালীন থেকে শুরু করে ২০১২ খ্রিষ্টাব্দ পর্যন্ত নির্দিষ্ট কোন পোশাক ছিল না। তখন শিক্ষার্থীরা তাদের পছন্দ অনুযায়ী মার্জিত পোশাকেই ক্লাস করত। ২০১২ খ্রিষ্টাব্দে কলেজ কর্তৃপক্ষ নির্ধারিত ইউনিফর্ম বাধ্যতামূলক করে। উচ্চমাধ্যমিক ছাত্রদের ক্রিম রঙের শার্ট, কালো রঙের প্যান্ট এবং কালো রঙের জুতা পরা বাধ্যতামূলক। ডিগ্রি অধ্যয়নরত ছাত্রদের জন্য হালকা নীলচে রঙের শার্ট, কালো রঙের প্যান্ট এবং কালো রঙের জুতা নির্ধারিত।
ছাত্র রাজনীতি
শুরু থেকেই নটর ডেম কলেজে ছাত্র রাজনীতি সম্পূর্ণরূপে নিষিদ্ধ ছিল। ছাত্র রাজনীতির পরিবর্তে সহশিক্ষা সংগঠনগুলোকে শক্তিশালী করার জন্য সকল ধরনের প্রাতিষ্ঠানিক সহায়তা প্রদান করা হয়। কিন্তু ষাটের দশকের মাঝামাঝি সময়ে তৎকালীন পূর্ব পাকিস্তানে রাজনৈতিক অস্থিরতা বাড়তে থাকলে এ প্রতিষ্ঠানেও ছাত্র ইউনিয়নের কার্যক্রম শুরু করার জন্য প্রতিষ্ঠান প্রধানের ওপর চাপ তৈরি হতে থাকে। একপর্যায়ে কলেজ কর্তৃপক্ষ পুরো বিষয়টিকে ইতিবাচকভাবে নিয়ে ১৯৬৫ খ্রিষ্টাব্দে সুস্পষ্ট নীতিমালা ও গঠনতন্ত্র তৈরি করে ছাত্র ইউনিয়ন তৈরির অনুমতি দেয়। এমনকি কলেজের গুরুত্বপূর্ণ কিছু কাজের দায়িত্বও দেয়া হয়। কিন্তু প্রত্যাশানুযায়ী আচরণের বদলে সংগঠনটি ধ্বংসাত্মক প্রবণতা দেখাতে থাকে।
১৯৭৪ খ্রিষ্টাব্দে ১৯৭২ শিক্ষাবর্ষের যেসব ছাত্র মুক্তিযুদ্ধের কারণে স্কুল থেকে পরীক্ষা না দিয়েই কলেজে ভর্তির সুযোগ পেয়েছিল, তারা কলেজের নিয়ম অনুযায়ী সন্তোষজনক ফলাফল করে এইচএসসি দেবার সুযোগ পাবে না বুঝতে পেরে ছাত্র ইউনিয়নের সহায়তায় পরীক্ষা দেবার অনুমতি আদায়ের চেষ্টা করে। ইউনিয়ন নির্বাচনের সময় পরিস্থিতি উত্তপ্ত হয়ে গেলে আইন-শৃঙ্খলা রক্ষাকারী বাহিনীর সাহায্য নেয়া হয়। কিন্তু রাজনৈতিক চাপের কারণে তারা সরে যায়। একপর্যায়ে কলেজ ক্যাম্পাসে লুটপাট ও ভাঙচুর চালানো হয়। তবে কিছুদিনের মধ্যেই সাধারণ ছাত্ররা বিরূপ প্রতিক্রিয়া দেখায় এবং ছাত্র ইউনিয়ন নির্বাচন বর্জন করে। এর মধ্য দিয়ে প্রতিষ্ঠানের নয় বছরের ছাত্র রাজনীতির ইতিহাসের সমাপ্তি ঘটে।
পরবর্তীতে প্রতিষ্ঠানে যে-কোনো ধরনের ছাত্র রাজনীতি নিষিদ্ধ করে নীতিমালা প্রণয়ন করা হয়।
সহশিক্ষা সংগঠন
নটর ডেম কলেজে শুরু থেকেই শিক্ষা সহায়ক কর্মকাণ্ডে বাড়তি গুরুত্বারোপ করা হয়। পাঠ্য বহির্ভূত বিষয়ের নিয়মিত অনুশীলন, গবেষণা এবং প্রচারের জন্য প্রতিষ্ঠানটিতে নিয়ন্ত্রিত ও পরিকল্পিতভাবে বেশ কিছু বিশেষায়িত সংগঠন তৈরি করা হয়েছে। সংগঠনগুলো প্রতিষ্ঠানে স্বীয় বিষয়ের চর্চা ও প্রচারে নেতৃত্ব দিয়ে থাকে। বিষয়ভিত্তিক জ্ঞানচর্চা ছাড়াও সংগঠনগুলো শিক্ষার্থীদের নেতৃত্ববোধ, আনুগত্য ও সাংগঠনিক দক্ষতা উন্নয়নেও কাজ করে থাকে।
ক্রীড়া
থাম্ব|220px|ফাদার হ্যারিংটন ভবনের সামনে অবস্থিত বাস্কেটবল মাঠ কলেজ প্রাঙ্গণে ফুটবল, ক্রিকেট ইত্যাদি বহিরাঙ্গন খেলার সুবিধা দিতে বিশাল মাঠ রয়েছে। এছাড়া আছে বাস্কেটবল মাঠ। বাস্ককেটবল কোর্টসহ কলেজে মোট ৩টি মাঠ রয়েছে। কলেজের ছাত্রদেরকে খেলাধুলার সুবিধা দিতে রয়েছে একটি খেলার সরঞ্জাম ধার দেয়ার অফিস। সেখানে ছাত্ররা নিজেদের কলেজ পরিচয়পত্র প্রদর্শনপূর্বক বিভিন্ন প্রকার খেলাধুলার সামগ্রী বিনামূল্যে সংগ্রহ করতে পারেন। বার্ষিক ক্রীড়া দিবসে বা কোন বিশেষ ক্রীড়া উৎসবে দৌড়, উচ্চ লম্ফ, দীর্ঘ লম্ফ, ব্যাডমিন্টন, বাস্কেটবল, শটপুট, ভারসাম্য দৌঁড়সহ বিভিন্ন খেলার আয়োজন করা হয়।
সাংস্কৃতিক অনুষ্ঠান ও উৎসব
বাংলাদেশের প্রথম বিতর্ক সংগঠন নটর ডেম ডিবেটিং ক্লাব ১৯৮২ খ্রিষ্টাব্দে বাংলাদেশে প্রথমবারের মতো “এনডিডিসি ন্যাশনালস” নামে জাতীয় বিতর্ক প্রতিযোগিতা আয়োজন করে, যা এখন পর্যন্ত ধারাবাহিকভাবে চলছে। তাছাড়া বাংলাদেশে ডিবেটার্স লীগ নাম দিয়ে বিতর্কে নতুন লীগ পদ্ধতির সূচনা করে এ সংগঠনটি। সংবিধান প্রণেতা খ্যাত আইনজীবী ড. কামাল হোসেন এ সংগঠনের বিতার্কিক ছিলেন। ২০১৫ খ্রিষ্টাব্দে নটর ডেম নেচার স্টাডি ক্লাব আয়োজিত ৬ষ্ঠ জাতীয় প্রকৃতি উৎসব এ সহযোগী সংগঠন হিসেবে পরিবেশ সংরক্ষণে কাজ করা আন্তর্জাতিক সংগঠন আইইউসিএন তাদের বাংলাদেশের বিপদাপন্ন প্রজাতি তালিকা হালনাগাদ প্রকল্পের আওতায় সহশিক্ষা সংগঠনটির সাথে পরিবেশ সংরক্ষণে তরুণ প্রজন্মকে সক্রিয়ভাবে যুক্ত করার উদ্দেশ্যে কর্মশালা, মুক্ত আলোচনাসহ বিস্তৃত কর্মযজ্ঞের আয়োজন করে। উৎসবটিতে বাংলাদেশের প্রায় ৯০টি শিক্ষাপ্রতিষ্ঠান থেকে সহস্রাধিক শিক্ষার্থী অংশগ্রহণ করে। ২০১৫ খ্রিষ্টাব্দের সেপ্টেম্বরে নটর ডেম বিজ্ঞান ক্লাবের আয়োজনে প্রথম আলোর সহায়তায় সপ্তাহব্যাপী বার্ষিক বিজ্ঞানমেলা ও সাধারণ জ্ঞান প্রতিযোগিতা অনুষ্ঠিত হয়, যাতে বাংলাদেশের প্রায় ৯০টি শিক্ষাপ্রতিষ্ঠানের ৬৩৪৯ জন শিক্ষার্থী অংশগ্রহণ করে। নটর ডেম বিজ্ঞান ক্লাব আয়োজিত বিজ্ঞান উৎসবগুলো বাংলাদেশের বৃহত্তম বিজ্ঞান উৎসব। ২০১৭ খ্রিষ্টাব্দে নটর ডেম নাট্যদল আয়োজিত অষ্টম জাতীয় নাট্যোৎসব ও কর্মশালায় সমগ্র বাংলাদেশের ৫০টিরও বেশি শিক্ষাপ্রতিষ্ঠানের শিক্ষার্থীদের সাথে ডুব চলচ্চিত্রের প্রচারণার অংশ হিসেবে মোস্তফা সরয়ার ফারুকী, নুসরাত ইমরোজ তিশা ও চিরকুট অংশগ্রহণ করে। ২০১৮ খ্রিষ্টাব্দের ফেব্রুয়ারি মাসে ইংরেজি নিয়ে কাজ করা বাংলাদেশের প্রথম সহশিক্ষা সংগঠন নটর ডেম ইংলিশ ক্লাব ৪র্থ জাতীয় ইংরেজি উৎসব আয়োজন করে, যাতে সারা বাংলাদেশ থেকে প্রায় ৪০০ শিক্ষাপ্রতিষ্ঠানের শিক্ষার্থী অংশগ্রহণ করে এবং এটি ছিল ইংরেজি ভাষা নিয়ে হওয়া বাংলাদেশের সর্ববৃহৎ উৎসব।
১৯৭৪-৭৫ খ্রিষ্টাব্দে নটর ডেম কলেজের রজত জয়ন্তী (২৫ বছর পূর্তি) উৎসব পালিত হয়। এই উপলক্ষে কলেজে একটি বড় সমাবেশের আয়োজন করা হয় এবং এতে প্রাক্তন ছাত্রদের অনেকেই যোগ দিয়েছিলেন। ১৯৯৯ খ্রিষ্টাব্দে কলেজটি ৫০ বছর পূর্ণ করেছে। এ উপলক্ষ্যে কলেজ বর্তমান ও পুরাতন ছাত্রদের নিয়ে সুবর্ণ জয়ন্তী উৎসবের আয়োজন করে। প্রধান অতিথি হিসেবে উপস্থিত ছিলেন তৎকালীন রাষ্ট্রপতি বিচারপতি শাহাবুদ্দিন আহমেদ। সুবর্ণ জয়ন্তীকে স্মরণীয় করে রাখার জন্য কলেজে মেরির প্রতিকৃতি স্থাপন করা হয়। ২০০৯ খ্রিষ্টাব্দে পালিত হয়েছে ৬০ বছর পূর্তি উৎসব। এতে সভাপতি ছিলেন সংবিধানপ্রণেতা ড. কামাল হোসেন, অতিথি ছিলেন হাসানুল হক ইনু, রাশেদা কে. চৌধুরী, প্রধানমন্ত্রীর উপদেষ্টা এস এ সামাদ প্রমুখ। ২০১৯ খ্রিষ্টাব্দে কলেজের ৭০ বছর পূর্তিতে স্মরণীয় অনুষ্ঠানের আয়োজন করা হয়। ৭০ এর আহ্বানে জীবনের জয়গানে প্রতিপাদ্যে উদযাপিত এই অনুষ্ঠানে প্রধান অতিথি ছিলেন ব্র্যাকের প্রতিষ্ঠাতা ফজলে হাসান আবেদ।
ধর্মচর্চা
ক্যাথলিক ধর্মযাজকদের দ্বারা পরিচালিত হওয়ায় কলেজের খ্রিষ্টান ছাত্রদেরকে প্রতি রবিবার বিশেষ প্রার্থনা সভায় অংশগ্রহণ করতে হয়। তবে সকল ধর্মাবলম্বী ছাত্রেরই নিজ নিজ ধর্ম পালনের পূর্ণ স্বাধীনতা কলেজে রয়েছে। কলেজ প্রাঙ্গণে বাস্কেটবল মাঠের পাশেই বাগানের মধ্যে একটি একতলা পাঞ্জেগানা মসজিদ এবং ওজুখানা রয়েছে। এছাড়া, কলেজের গাঙ্গুলী ভবনের নিচতলায় একটি ধর্মবিষয়ক পাঠাগার রয়েছে। সেখানে সকল ধর্মের পুস্তকাদি সংরক্ষিত রয়েছে।
কাজের বিনিময়ে অধ্যয়ন কর্মসূচি
নটর ডেম কলেজে অস্বচ্ছল শিক্ষার্থীদের সহায়তা করার জন্য "কাজের বিনিময়ে অধ্যয়ন" বা নটর ডেম কলেজ ওয়ার্ক প্রোগ্রাম নামে ব্যবস্থা রয়েছে। অন্যান্য সামাজিক কর্মসূচির মতো এটিও ১৯৭২ খ্রিষ্টাব্দে শুরু হয়। কর্মসূচিটি মূলত শুরু করেন তৎকালীন অধ্যক্ষ জে এস পিশোতো। তাকে সহায়তা করেছিলেন প্রতিষ্ঠানের দায়িত্বে থাকা আরো দুই ধর্মযাজক টিম বেনাস ও স্টিভ গোমেজ। দেশের বিভিন্ন অঞ্চলে থাকা খ্রিষ্টান ধর্মযাজক ও বিদ্যালয়গুলোর সুপারিশে প্রতি বছর মে-জুন মাসে নয় দিনের শ্রমসাধ্য পরীক্ষামূলক কর্ম-অধিবেশন বা ট্রায়াল ওয়ার্ক সেশনের মাধ্যমে এই প্রকল্পের জন্য শিক্ষার্থী নির্বাচন করা হয়। নির্বাচনকালে শিক্ষার্থীর ব্যক্তিত্ব, মেধা, প্রয়োজন, কর্মীসুলভ মনোভাব প্রভৃতি যাচাই করা হয়। এই কর্মসূচির একজন পরিচালক, তত্ত্বাবধান ও বাস্তবায়নের জন্য কয়েকজন সহকারী নিয়োজিত থাকেন। কর্মসূচিতে নির্বাচিত শিক্ষার্থীরা গবেষণাগার সহকারী, অফিসের হিসাবরক্ষক, নিরাপত্তারক্ষী, টেলিফোন অপারেটর, বাগান পরিচর্যা এমনকি পরিচ্ছন্নতাকর্মীর দায়িত্বও পালন করে থাকে। এ প্রকল্পের মাধ্যমে শিক্ষার্থীরা কর্তৃপক্ষের ব্যবস্থাপনায় কারিতাস সহ বিভিন্ন মানবাধিকার সংস্থায় গিয়ে প্রতি সপ্তাহে তাদের কাজে সাহায্যও করে থাকে। প্রতিষ্ঠানের অধিকাংশ বর্তমান কর্মচারী এই প্রকল্পের মাধ্যমেই নির্বাচিত। কাজের বিনিময়ে অধ্যয়ন ব্যবস্থার অধীনে প্রায় ১২৫ জন ছাত্র তাদের লেখাপড়া ও থাকার ব্যয় নির্বাহ করে।
নটর ডেম লিটারেসি স্কুল
থাম্ব|240px|নটর ডেম কলেজ শিক্ষা অঙ্গনের দক্ষিণ পার্শ্বে নটর ডেম লিটারেসি স্কুল ভবন নটর ডেম কলেজের সাথে সরাসরি সম্পৃক্ত নয় এরকম একটি সেবামূলক উদ্যোগ হলো নটর ডেম লিটারেসি স্কুল, যা মূলত একটি নৈশ বিদ্যালয়। প্রকল্পটি নটর ডেম কলেজের স্টুডেন্ট ওয়ার্কিং প্রোগ্রামের অংশ। ১৯৭২ খ্রিষ্টাব্দে প্রতিষ্ঠিত হলেও ১৯৭৮ খ্রিষ্টাব্দ থেকে এখানে চলছে কর্মজীবী এবং সুবিধাবঞ্চিত শিশু-কিশোরদের শিক্ষাদান। সামাজিক সেবামূলক কার্যক্রমের অংশ হিসেবে খ্রিষ্টান ফাদারদের সহায়তায় প্রতিষ্ঠিত হয় এই স্কুল। প্রথম দিকে পঞ্চম শ্রেণি পর্যন্ত পড়ার সুযোগ থাকলেও পরবর্তীতে অষ্টম শ্রেণি পর্যন্ত তা উন্নীত করা হয়। এখান থেকে পাশ করে অনেকে নটর ডেম কলেজে পড়ার মতো যোগ্যতাও অর্জন করে থাকে। নটরডেম লিটারেসি স্কুলে বর্তমানে ৪২৫ জন শিক্ষার্থী পড়াশোনা করছে যারা ১৮০টি পরিবারের অন্তর্ভুক্ত। মূলত এই সেবামূলক কার্যক্রমে নটর ডেম কলেজের ছাত্ররাই স্বেচ্ছায় শিক্ষাদান করছেন। তবে নটর ডেম কলেজ ছাড়াও বিশ্ববিদ্যালয়পড়ুয়া অনেক ছাত্রও পাঠদান করেন। কলেজশিক্ষক, ছাত্র এবং বিভিন্ন অনুদান থেকেই এই প্রতিষ্ঠানটির পরিচালনা ও ব্যয় নির্বাহ করা হয়। এই স্কুলে রয়েছে মর্নিং শিফট, ডে শিফট ও ইভনিং শিফট। এছাড়াও, এই উদ্যোগের সাথে রয়েছে নটর ডেম জাগরণী কো-অপারেটিভ ক্রেডিট ইউনিয়ন লিমিটেড, নটর ডেম ন্যাভিন সিক শেল্টার, নটর ডেম ফিডিং প্রোগ্রাম, নটর ডেম সিউইং সেন্টার, এবং নটর ডেম বয়েজ' হোম।
করোনা মহামারী চলাকালে নটর ডেম লিটারেসি স্কুল তাদের সাথে সম্পৃক্ত ১৮০টি পরিবারের মধ্যে দুর্দশাগ্রস্ত ৭৫ পরিবারের শিক্ষার্থীর মাঝে খাদ্য বিতরণ করে, যার আনুমানিক সুবিধাভোগীর সংখ্যা ৩৩০ জন।
পুরস্কার ও সম্মাননা
নটর ডেম কলেজ এ যাবৎ চারবার (১৯৫৯, ১৯৮৮, ১৯৯২, ১৯৯৭ খ্রিষ্টাব্দে) জাতীয় পর্যায়ে শ্রেষ্ঠ শিক্ষাপ্রতিষ্ঠান হিসাবে স্বীকৃতি পেয়েছে। পাকিস্তান আমলে ১৯৫৯ খ্রিষ্টাব্দে বিভিন্ন বিশ্ববিদ্যালয়গুলোর পরীক্ষায় প্রশংসনীয় সাফল্য লাভের জন্য প্রতিষ্ঠানটি তৎকালীন পূর্ব পাকিস্তানের শ্রেষ্ঠ কলেজ হিসেবে স্বীকৃতি লাভ করে। ১৯৫২ থেকে ১৯৫৯ খ্রিষ্টাব্দ পর্যন্ত একটানা সাতবার প্রতিষ্ঠানটি উচ্চ মাধ্যমিক স্কুল সার্টিফিকেট পরীক্ষায় প্রথম স্থান অধিকার করে। দেশ স্বাধীনের পর শিক্ষা বিস্তারের স্বীকৃতিস্বরূপ ১৯৮৮, ১৯৯২ ও ১৯৯৭ খ্রিষ্টাব্দে প্রতিষ্ঠানটি জাতীয় পর্যায়ের শ্রেষ্ঠ শিক্ষাপ্রতিষ্ঠানের স্বীকৃতি পায়। ১৯৯৪ খ্রিষ্টাব্দে এই কলেজের পদার্থবিজ্ঞানের অধ্যাপক সুশান্ত কুমার সরকারকে ও ২০১০ খ্রিষ্টাব্দে জীববিজ্ঞান বিভাগের গাজী আজমলকে জাতীয় পর্যায়ে শ্রেষ্ঠ কলেজ শিক্ষক হিসাবে পুরস্কৃত করা হয়। পরিবেশ সংরক্ষণে ব্যাপক অবদানের স্বীকৃতিস্বরূপ ২০১৪ খ্রিষ্টাব্দে চ্যানেল আই এবং প্রকৃতি ও জীবন ফাউন্ডেশন আয়োজিত প্রকৃতি মেলায় প্রতিষ্ঠানটির তৎকালীন অধ্যক্ষ হেমন্ত পিউস রোজারিওকে বিশেষ সম্মাননা জানানো হয়। ২০১৯ খ্রিষ্টাব্দে টোকিও আন্তর্জাতিক বিশ্ববিদ্যালয়ের কর্তৃপক্ষের আমন্ত্রণে নটর ডেম কলেজের অধ্যক্ষ হেমন্ত পিউস রোজারিও বিশ্ববিদ্যালয়টি পরিদর্শনে যান।
ভ্রাতৃপ্রতিম প্রতিষ্ঠান
নটর ডেম কলেজ মূলত খ্রিষ্টান মিশনারি সংগঠন পবিত্র ক্রুশ সন্ন্যাস সংঘ পরিচালিত একটি শিক্ষাপ্রতিষ্ঠান। পবিত্র ক্রুশ সন্ন্যাস সংঘ উনিশ শতক থেকে বিশ্বের বিভিন্ন প্রান্তে শিক্ষা কার্যক্রম চালিয়ে আসছে। তন্মধ্যে ইন্ডিয়ানা অঙ্গরাজ্যের নটর ডেম বিশ্ববিদ্যালয় এবং সেন্ট মেরিস কলেজ, অরেগন অঙ্গরাজ্যে পোর্টল্যান্ড বিশ্ববিদ্যালয়, পেনসিলভানিয়া অঙ্গরাজ্যে কিংস কলেজ, ম্যাসাচুসেটস অঙ্গরাজ্যে স্টোনহিল কলেজ, ইলিনয় অঙ্গরাজ্যে নটর ডেম হাইস্কুল, কানাডার মন্ট্রিলে নটর ডেম কলেজ, দক্ষিণ আমেরিকার চিলিতে সেন্ট জর্জ কলেজ, ব্রাজিলে নটর ডেম কলেজ উল্লেখযোগ্য।
পবিত্র ক্রুশ সন্ন্যাস সংঘ পরিচালিত অনেক প্রতিষ্ঠান বাংলাদেশের বিভিন্ন প্রান্তে ছড়িয়ে ছিটিয়ে রয়েছে। এই সকল শিক্ষাপ্রতিষ্ঠান শিক্ষা ও অন্যান্য বিষয়ে নটর ডেম কলেজের পরামর্শ গ্রহণ করে। কলেজটি জাতীয় ও আন্তর্জাতিক পরিসরে হলি ক্রস সংঘ পরিচালিত অন্যান্য প্রতিষ্ঠানের সাথে সমন্বয় করে থাকে। এরাই নটর ডেম কলেজের ভ্রাতৃপ্রতিম প্রতিষ্ঠান হিসেবে বিবেচিত হয়। তন্মধ্যে উল্লেখযোগ্য প্রতিষ্ঠানগুলো হলো-
মুক্তিযোদ্ধা
প্রতিষ্ঠানের সাবেক শিক্ষার্থী আখতারুজ্জামান চৌধুরী বাবু বাংলাদেশের মুক্তিযুদ্ধের অন্যতম একজন সংগঠক। তাছাড়া ডেইলি স্টারের সম্পাদক মাহফুজ আনামও এ প্রতিষ্ঠান থেকে মুক্তিযুদ্ধে অংশ নেয়া শিক্ষার্থীদের অন্যতম। মুক্তিযুদ্ধে নটর ডেম কলেজের সাবেক ছাত্র লে. আশফাকুস সামাদ ও মোহাম্মদ নাসিম মোহসিন আত্মাহুতি দেন। তৎকালীন ঢাকার গেরিলাদল ক্র্যাক প্লাটুনের তরুণ গেরিলাযোদ্ধা ক্রিকেটার আবদুল হালিম চৌধুরী জুয়েল এই প্রতিষ্ঠানের সাবেক শিক্ষার্থী।
রাজনীতি ও সামরিক ক্ষেত্র
স্বাধীন বাংলাদেশের সংবিধান প্রণেতা খ্যাত আইনজীবী ও রাজনীতিবিদ কামাল হোসেন এ প্রতিষ্ঠানের শিক্ষার্থী। বর্তমান মন্ত্রিসভার তিন সদস্য - স্থপতি ইয়াফেস ওসমান, গোলাম দস্তগীর গাজী এবং জাহিদ মালেক স্বপন এ প্রতিষ্ঠানের প্রাক্তন শিক্ষার্থী। তাছাড়া সাবেক মন্ত্রীদের মধ্যে আব্দুল মঈন খান, প্রমোদ মানকিন, হাসানুল হক ইনু এবং প্রখ্যাত রাজনীতিবিদ ও সাংসদদের ভেতর আখতারুজ্জামান চৌধুরী বাবু , শমসের মবিন চৌধুরী , সালমান এফ রহমান নটর ডেম কলেজের প্রাক্তন শিক্ষার্থী।
বাংলাদেশের সাবেক সেনাপ্রধান জেনারেল আজিজ আহমেদ, সাবেক বিমান বাহিনী প্রধান এয়ার চীফ মার্শাল মাসিহুজ্জামান সেরনিয়াবাত ও সাবেক সেনাপ্রধান হাসান মশহুদ চৌধুরী এ কলেজের শিক্ষার্থী ছিলেন। সাবেক রাষ্ট্রদূত জন গোমেজ ও মোহাম্মদ জিয়াউদ্দিন নটর ডেম কলেজে লেখাপড়া করেছিলেন।
বিনোদন ও গণমাধ্যম
বিনোদনজগতেও উল্লেখযোগ্যসংখ্যক নটরডেমিয়ান কর্মরত রয়েছেন। তাদের মধ্যে চিত্রনায়ক আলমগীর, ইনামুল হক, তারেক মাসুদ , আলী যাকের , অভিনেতা সিয়াম আহমেদ এবং হলিউডের ভিএফএক্স বিশেষজ্ঞ ও অ্যানিমেশনকর্মী ওয়াহিদ ইবনে রেজা উল্লেখযোগ্য। সংগীত জগতে কর্মরত প্রাক্তন শিক্ষার্থীদের মধ্যে রয়েছেন মাইলসের হামিন আহমেদ ও শাফিন আহমেদ, দলছুটের বাপ্পা মজুমদার , তাহসান রহমান খান , শিরোনামহীনের জিয়াউর রহমান জিয়া-সহ আরও অনেকে। গণমাধ্যম ব্যক্তিত্বের মাঝে শাইখ সিরাজ , ফরিদুর রেজা সাগর ও মাহফুজ আনাম এ কলেজের উল্লেখযোগ্য শিক্ষার্থী।
অন্যান্য
বুদ্ধিজীবীদের মধ্যে জলবায়ু বিশেষজ্ঞ ও ব্র্যাক বিশ্ববিদ্যালয়ের সাবেক উপাচার্য আইনুন নিশাত এ প্রতিষ্ঠানের প্রাক্তন শিক্ষার্থী। তাছাড়া ইফতেখার আহমেদ চৌধুরী, সিরাজুল ইসলাম চৌধুরী এবং শহিদ বুদ্ধিজীবী গিয়াসউদ্দিন আহমেদ এ প্রতিষ্ঠানের প্রাক্তন শিক্ষার্থী। ধর্মযাজক প্যাট্রিক ডি’রোজারিও, জের্ভাস রোজারিও ও মজেস কস্তা এবং ১৬তম বোমাং রাজা প্রয়াত ক্য সাইন প্রু চৌধুরী নটর ডেম কলেজের শিক্ষার্থী ছিলেন।
নটর ডেম অ্যালামনাই অ্যাসোসিয়েশন
২০১১ খ্রিষ্টাব্দের ৩০ জানুয়ারি যাত্রা শুরু করে নটর ডেম অ্যালামনাই অ্যাসোসিয়েশন সংক্ষেপে এনডিএএ। অবশ্য ১৯৫৯ খ্রিষ্টাব্দে তৎকালীন অধ্যক্ষ জে. এল. মার্টিন এই উদ্যোগের অংশ হিসেবে একটি খসড়া গঠনতন্ত্র তৈরি করেছিলেন। ১৯৯৯ খ্রিষ্টাব্দে কলেজের ৫০ বছর (সুবর্ণ জয়ন্তী) এবং ২০০৯ খ্রিষ্টাব্দে ৬০ বছর (হীরক জয়ন্তী) উদ্‌যাপনকালে ছাত্ররা এ ব্যাপারে পুনরায় আগ্রহ প্রকাশ করলে তৎকালীন অধ্যক্ষ বেঞ্জামিন কস্তা ২০১১ খ্রিষ্টাব্দের ৩০ জানুয়ারি কলেজের প্রাক্তন ১৬ জন ছাত্রের সাথে সভা করে আনুষ্ঠানিক ঘোষণা দেন। পরবর্তীতে, কলেজের প্রাক্তন ছাত্র কামাল হোসেনকে সাম্মানিক সভাপতি, বেঞ্জামিন কস্তাকে সভাপতি, অধ্যাপক রশিদ উদ্দিন আহমদকে প্রথম সহসভাপতি ও ড. আব্দুল মঈন খানকে দ্বিতীয় সহসভাপতি, ফিলিপাইনে বাংলাদেশের রাষ্ট্রদূত অবসরপ্রাপ্ত মেজর জেনারেল জন গোমেজকে সাধারণ সম্পাদক, বকুল এস. রোজারিওকে কার্যকরী সাধারণ সম্পাদক এবং অ্যাডাম এস. পেরেরা-কে কোষাধ্যক্ষ করে সর্বমোট ১৯ জন সদস্য নিয়ে গঠিত অ্যাড-হক কমিটি দিয়ে যাত্রা শুরু হয় নটর ডেম অ্যালামনাই অ্যাসোসিয়েশনের। এরপর ২০১২ খ্রিষ্টাব্দের ২২ ডিসেম্বর কলেজ প্রাঙ্গণে বার্ষিক সাধারণ সম্মেলন আয়োজনের মধ্য দিয়ে সংগঠনের যাত্রার আনুষ্ঠানিক প্রচারণা করা হয়। সংগঠনের গঠনতন্ত্র হিসেবে জে. এল. মার্টিন কর্তৃক ১৯৫৯ খ্রিষ্টাব্দের ৮ ডিসেম্বর প্রণীত গঠনতন্ত্রের ২০১২ খ্রিষ্টাব্দের ৩০ জুনের পরিমার্জিত সংস্করণ গ্রহণ করা হয়।
নটর ডেম কলেজ অ্যালামনাই অ্যাসোসিয়েশনের গঠনতন্ত্র অনুযায়ী, প্রতিষ্ঠানের অধ্যক্ষ হবেন অ্যাসোসিয়েশনের সভাপতি। সে অনুযায়ী সংগঠনের বর্তমান সভাপতি হলেন বর্তমান অধ্যক্ষ হেমন্ত পিউস রোজারিও। তাঁর তত্ত্বাবধানে অ্যালামনাই অ্যাসোসিয়েশন নতুন করে সক্রিয় হয়ে ওঠে। তাঁর প্রচেষ্টায়ই ২০১৮ সালের ২ মার্চ তারিখে কলেজে অ্যালামনাই পুনর্মিলনী আয়োজিত হয়।
সারাবিশ্বে ছড়িয়ে থাকা নটর ডেম কলেজের শিক্ষার্থীরা স্বীয় স্থানে অ্যালামনাই অ্যাসোসিয়েশনের শাখা প্রতিষ্ঠা ও কার্যক্রম পরিচালনা করে থাকে। অস্ট্রেলিয়ায় অবস্থানরত নটরডেমিয়ানদের সংগঠন নটর ডেম কলেজ অ্যালামনাই অ্যাসোসিয়েশনের অস্ট্রেলিয়া ২৯ ফেব্রুয়ারি, ২০২০ সিডনির রাইডের সিভিল হলে ২৭৫ অতিথির অংশগ্রহণে পুনর্মিলনী আয়োজন করে, যাতে অধ্যক্ষ হেমন্ত পিউস রোজারিও উপস্থিত ছিলেন।
টিম রবিন্স
টিম রবিন্স, যার পূর্ণ নাম টিমোথি ফ্রান্সিস রবিন্স, (Timothy Francis Robbins; জন্ম: ১৬ অক্টোবর ১৯৫৮) একজন মার্কিন অভিনেতা, চিত্রনাট্যকার, পরিচালক, প্রযোজক ও সঙ্গীতজ্ঞ। তিনি কয়েদ-নাট্যধর্মী দ্য শশ্যাংক রিডেম্পশন (১৯৯৪) চলচ্চিত্রে অ্যান্ডি ডুফ্রেশ চরিত্রে অভিনয়ের জন্য সর্বাধিক পরিচিত।
নটর ডেম কলেজ, ঢাকা
সমালোচনা
২০১৯ খ্রিষ্টাব্দে ফাদার পিশোতো ভবনের নির্মাণকাজের সময় ভবনটির নির্মাণাধীন পঞ্চম তলা থেকে দুইজন নির্মাণশ্রমিক পড়ে যায়। ঘটনাস্থলেই এক নির্মাণশ্রমিকের মৃত্যু ঘটে। এতে নির্মাতা প্রতিষ্ঠান ও নটর ডেম কলেজ কর্তৃপক্ষের বিরুদ্ধে শ্রমিকদের পর্যাপ্ত নিরাপত্তা ব্যবস্থা গ্রহণে অবহেলার অভিযোগ ওঠে।
টিম রবিন্স
তার অন্যান্য উল্লেখযোগ্য চলচ্চিত্র ভূমিকা হয়ল বুল ডারহাম ছবিতে নিউক লালুশ, জ্যাকব্‌স ল্যাডার ছবিতে জ্যাকব সিঙ্গার, দ্য প্লেয়ার ছবিতে গ্রিফিন মিল এবং মিস্টিক রিভার ছবিতে ডেভ বয়েল। দ্য প্লেয়ার ছবিতে তার অভিনয়ের জন্য তিনি কান চলচ্চিত্র উৎসব থেকে শ্রেষ্ঠ অভিনেতার পুরস্কার এবং শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। এছাড়া মিস্টিক রিভার চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার অর্জন করেন। এছাড়া তিনি ডেড ম্যান ওয়াকিং ও বব রবার্টস চলচ্চিত্র পরিচালনা করেন, চলচ্চিত্র দুটি সমালোচকদের দ্বারা প্রশংসিত হয়।
২০১১ সালে তিনি সিনেমা ভেরিট টিভি চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ২০১৫ সালে তিনি এইচবিওর হাস্যরসাত্মক দ্য ব্রিংক ধারাবাহিকে পররাষ্ট্রমন্ত্রী ওয়াল্টার লারসন চরিত্রে এবং ২০১৮ সালে অ্যালান বলের নাট্যধর্মী ধারাবাহিক হিয়ার অ্যান্ড নাউ-এ গ্রেগ বোটরাইট চরিত্রে অভিনয় করেন।
সুব্রহ্মণ্যন চন্দ্রশেখর
সুব্রহ্মণ্যন চন্দ্রশেখর (তামিল: சுப்பிரமணியன் சந்திரசேகர்) (আইপিএ: [ˌtʃʌn.dɹʌ.ˈʃe(ɪ).kɑɹ]) (১৯ অক্টোবর ১৯১০ – ২১ আগস্ট ১৯৯৫) ব্রিটিশ ভারতে জন্মগ্রহণকারী মার্কিন জ্যোতিঃপদার্থবিজ্ঞানী। তিনি এক তামিল পরিবারে জন্ম নিয়েছিলেন। ১৯৮৩ খ্রিস্টাব্দে তারার বিবর্তন এবং জীবন চক্র সম্বন্ধে গুরুত্বপূর্ণ তাত্ত্বিক আবিষ্কারের জন্য তাকে উইলিয়াম আলফ্রেড ফাউলারের সাথে যৌথভাবে পদার্থবিজ্ঞানে নোবেল পুরস্কার প্রদান করা হয়। তারার বিবর্তন বিষয়ে তার আবিষ্কৃত বিষয়টির নাম চন্দ্রশেখর সীমা।
চন্দ্রশেখর তার জীবদ্দশায় বিভিন্ন ধরনের পদার্থবিজ্ঞানের সমস্যাগুলি নিয়ে কাজ করেছেন। তার সমসাময়িক অবদানগুলো হচ্ছে- নাক্ষত্রিক কাঠামো, শ্বেত বামন, নাক্ষত্রিক গতিবিদ্যা, দৈব প্রক্রিয়া, বিকিরণীয় স্থানান্তর, হাইড্রোজেন অ্যানায়নের কোয়ান্টাম তত্ত্ব, হাইড্রোডাইনামিক এবং হাইড্রোম্যাগনেটিক স্থিতিশীলতা, টার্বুলেন্স, সাম্যাবস্থা এবং সাম্যাবস্থায় উপবৃত্তাকার আকার এর সুস্থিতি, সাধারণ আপেক্ষিকতা, কৃষ্ণ গহ্বরের গাণিতিক তত্ত্ব এবং পরম্পরবিরোধী মহাকর্ষীয় তরঙ্গ তত্ত্ব ।
জীবনের প্রথমার্ধ
চন্দ্রশেখর ১৯১০ সালের ১৯ অক্টোবর একটি তামিল ব্রাহ্মণ পরিবারে পাঞ্জাব, ব্রিটিশ ভারতের (বর্তমানে পাকিস্তান) লাহোরে, [9] সীতা বালাকৃষ্ণানের (১৮৯১-১৯১১) এবং চন্দ্রশেখর সুব্রহ্মণ্য আইয়ারের (১৮৮৫-১6060০) জন্মগ্রহণ করেছিলেন [১০] যিনি ছিলেন। লাহোরে চন্দ্রশেখরের জন্মের সময় উত্তর-পশ্চিম রেলপথের ডেপুটি অডিটর জেনারেল হিসাবে। তার দুই বড় বোন, রাজলক্ষ্মী এবং বালাপর্বতী, তিন ছোট ভাই, বিশ্বনাথন, বালাকৃষ্ণন, এবং রমনাথন এবং চার ছোট বোন, সারদা, বিদ্যা, সাবিত্রী এবং সুন্দরী। তার পিতৃ-চাচা ছিলেন ভারতীয় পদার্থবিজ্ঞানী এবং নোবেল বিজয়ী সি ভি ভি রমন। তার মা বুদ্ধিবৃত্তিক সাধনায় নিবেদিত ছিলেন, হেনরিক ইবসেনের এ ডলস হাউজকে তামিল ভাষায় অনুবাদ করেছিলেন এবং ছোট বয়েসে চন্দ্রের বৌদ্ধিক কৌতূহল জাগ্রত করার কৃতিত্ব দেওয়া হয়। [১১] পরিবারটি ১৯১16 সালে লাহোর থেকে এলাহাবাদে চলে আসে এবং অবশেষে ১৯১৮ সালে মাদ্রাজে স্থায়ী হয়।
চন্দ্রশেখর ১২ বছর বয়স পর্যন্ত বাড়িতে টিউটর ছিলেন। [১১] মিডল স্কুলে তার বাবা তাকে গণিত এবং পদার্থবিজ্ঞান শিখিয়েছিলেন এবং তার মা তাকে তামিল পড়াতেন। পরবর্তীতে তিনি ১৯২২-২৫ বছরের মধ্যে মাদ্রাজের ট্রিপলিকেনের হিন্দু উচ্চ বিদ্যালয়ে পড়াশোনা করেন। পরবর্তীকালে, তিনি আর্নল্ড সামারফিল্ডের একটি বক্তৃতায় অনুপ্রেরণার পরে ১৯২২ সালে "দ্য কম্পটন স্ক্যাটারিং অ্যান্ড দ্য নিউ স্ট্যাটিস্টিকস" লিখে প্রথম পত্রিকা "মাদ্রাজ বিশ্ববিদ্যালয়ের অধিভুক্ত) মাদ্রাসার প্রেসিডেন্সি কলেজে অধ্যয়ন করেন। [ 12] ১৯৩০ সালের জুন মাসে তিনি পদার্থবিজ্ঞানে বিএসসি (সম্মান) স্নাতক ডিগ্রি লাভ করেন। ১৯৩০ সালের জুলাই মাসে চন্দ্রশেখর কেমব্রিজ বিশ্ববিদ্যালয়ের ট্রিনিটি কলেজে ভর্তি হন কেমব্রিজ বিশ্ববিদ্যালয়ে স্নাতক পড়াশোনা করার জন্য ভারত সরকার বৃত্তি লাভ করেন।, আরএইচ ফোলার সুরক্ষিত যার সাথে তিনি তার প্রথম কাগজটি জানিয়েছিলেন। ইংল্যান্ড ভ্রমণকালে, চন্দ্রশেখর সাদা বামন নক্ষত্রগুলির অধঃপতিত ইলেকট্রন গ্যাসের পরিসংখ্যানীয় মেকানিক্সের কাজ করতে গিয়ে সময় কাটিয়েছিলেন, যা ফওলারের আগের কাজটির সাথে আপেক্ষিক সংশোধন করেছিল (নীচের উত্তরাধিকার দেখুন)।
কেমব্রিজ বিশ্ববিদ্যালয়ে
১৯৩০ সালে, চন্দ্রশেখর কেমব্রিজ বিশ্ববিদ্যালয় গিয়ে প্রথমে আর্থার এডিংটন এর সাথে সাক্ষাৎ করেন। তারপরে রাল্ফ এইচ. ফওলার এর সাথে তার দেখা হয়েছিল। শ্রীনিবাস রামানুজন এর পরে কেমব্রিজ যাওয়ার চিঠি পাওয়ার পরে তিনিই দ্বিতীয় ছিলেন।
কেমব্রিজে প্রথম বছরে, ফওলারের গবেষণা শিক্ষার্থী হিসাবে, চন্দ্রশেখর তার অবসন্ন নক্ষত্রের সীমিত গণের জন্য একটি উন্নত মডেল তৈরিতে তার ফলাফল প্রয়োগ করতে ব্যয় করেছিলেন। রয়্যাল অ্যাস্ট্রোনমিক্যাল সোসাইটির সভাগুলিতে তিনি ই.এ মিল্নির সাথে দেখা করেন। ম্যাক্স বোর্নের আমন্ত্রণে তিনি 1931 এর গ্রীষ্মে, তার দ্বিতীয় স্নাতকোত্তর পড়াশোনা গ্যাটিনজেনের বর্নের ইনস্টিটিউটে, অপরিচ্ছন্নতা, পারমাণবিক শোষণ সহগমনকারী এবং মডেল স্টার্লার ফটোস্ফিয়ারে কাজ করেন। পি এ। এম। ডিরাকের পরামর্শে, তিনি কোপেনহেগেনের তাত্ত্বিক পদার্থ ইনস্টিটিউটে স্নাতক পড়াশোনার শেষ বছরটি কাটিয়েছিলেন, যেখানে তিনি নীল বোহরের সাথে সাক্ষাৎ করেছিলেন।
বাপ্পি চৌধুরী
বাপ্পি চৌধুরী (জন্ম: ৬ ডিসেম্বর ১৯৮২) হলেন একজন বাংলাদেশী চলচ্চিত্র অভিনেতা। ২০১২ সালে বাংলাদেশি চলচ্চিত্র ভালোবাসার রঙ দিয়ে তার চলচ্চিত্র জগতে অভিষেক হয়। তার অভিনীত অন্যান্য উল্লেখযোগ্য চলচ্চিত্রগুলো হল ভালোবাসার রঙ, অন্যরকম ভালবাসা, জটিল প্রেম, তবুও ভালোবাসি, অনেক সাধের ময়না, দবির সাহেবের সংসার, সুলতানা বিবিয়ানা, এপার ওপার, সুইটহার্ট, অনেক দামে কেনা, আমি তোমার হতে চাই, ওয়ান ওয়ে, সুলতানা বিবিয়ানা, নায়ক, ও প্রিয় কমলা।
প্রারম্ভিক জীবন
বাপ্পী চৌধুরী, [বয়স:৪০ বছর] জন্ম: ১৯৮২ সালের ৬ ডিসেম্বর বাংলাদেশের নারায়ণগঞ্জে জন্মগ্রহণ করেন। তিনি ইউল্যাব থেকে সাংবাদিকতা বিষয়ে পড়াশোনা করেন। ২০১৮ সালে তিনি এনটিভিতে শিক্ষানবিশ প্রতিবেদক হিসেবে যোগ দেন।
অভিনয় জীবন
বাপ্পির চলচ্চিত্রে অভিষেক ঘটে জাজ মাল্টিমিডিয়ার প্রথম ডিজিটাল চলচ্চিত্র ভালোবাসার রঙ-এ অভিনয়ের মধ্য দিয়ে। পরিচালক যুগল শাহীন-সুমনের এই ছবিতে তার সাথে আরও অভিষেক ঘটে অভিনেত্রী মাহিয়া মাহির। তার পরবর্তী চলচ্চিত্রও জাজের ব্যানারে অন্যরকম ভালোবাসা (২০১৩)। প্রথম দুটি চলচ্চিত্র জাজ মাল্টিমিডিয়ার ব্যানারে হলেও পরবর্তীকালে অন্য প্রযোজনা সংস্থার সাথেও ছবি করেছেন বাপ্পী। প্রথম চলচ্চিত্র মুক্তির আগেই প্রায় ৯টি ছবির ব্যাপারে চুক্তিবদ্ধ হওয়ার খবরে বেশ আলোচনায় এসেছিলেন বাপ্পী।
২০১৪ সালে তিনি রাজ্জাক-কবরী জুটির ১৯৬৯ সালের ময়নামতি ছবির আধুনিক পুনর্নিমাণ অনেক সাধের ময়না ছবিতে অভিনয় করেন। জাকির হোসেন রাজু পরিচালিত এই ছবিতে তার সহশিল্পী ছিলেন মাহিয়া মাহি ও আনিসুর রহমান মিলন।
২০১৮ সালে তার অভিনীত তিনটি চলচ্চিত্র মুক্তি পায়; তন্মধ্যে রয়েছে নায়ক ও আসমানী। ইস্পাহানী-আরিফ জাহান পরিচালিত নায়ক ছবিতে তার বিপরীতে অভিষেক ঘটে অভিনেত্রী অধরা খানের। ২০১৯ সালের ফেব্রুয়ারিতে মুক্তিপ্রাপ্ত দাগ হৃদয়ে ছবিতে তাকে একজন ব্যবসায়ীর চরিত্রে দেখা যায়, যিনি বিশ্বের বিভিন্ন শহরে চিত্রকর্ম প্রদর্শনের আয়োজন করেন। এতে তার বিপরীতে ছিলেন বিদ্যা সিনহা সাহা মীম ও আঁচল।
মারিয়া লোপেজ
মারিয়া লোপেজ (জন্ম ১৯৮৫) একজন আমেরিকান তৃতীয় লিঙ্গ অধিকার আন্দোলন কর্মী এবং প্রাক্তন যৌনকর্মী। তিনি বর্তমানে নিউইয়র্ক সিটিতে বসবাস করেন। তিনি মার্কিন যুক্তরাষ্ট্রে এলবিজিটিআইকিউ জনসংখ্যার জীবনযাত্রার উন্নতি এবং বিশেষ করে কৃষ্ণাঙ্গ এবং কম আয়ের মানুষের জন্য এলজিবিটি সংক্রান্ত সমস্যাগুলি সমাধান করার জন্য কাজ করেন। লোপেজ এসটিএআরআর (স্ট্র্যাটেজিক ট্রান্স অ্যালায়েন্স ফর র্যাডিকাল রিফর্ম) সংস্থার নির্বাহী পরিচালক; সংস্থাটি একটি তৃতীয় লিঙ্গ অধিকার আদায়কারী গোষ্ঠী।
সক্রিয়তা
২০১২ সালে, লোপেজ ১৯৯২ সালে কৃষ্ণাঙ্গ তৃতীয় লিঙ্গ অধিকার কর্মী মার্শা পি জনসনের মৃত্যুর জন্য আধুনিক প্রযুক্তির দ্বারা পুনরায় পরীক্ষা করার জন্য তদবির করেছিলেন। প্রাথমিকভাবে মামলাটি আত্মহত্যা হিসেবে বিবেচিত হলেও ২০১২ সালে নিউইয়র্ক পুলিশ বিভাগ সম্ভাব্য হত্যাকাণ্ড হিসেবে মামলাটি পুনরায় চালু করে। ২০১৭ সালে, দ্য ডেথ অ্যান্ড লাইফ অফ মার্শা পি জনসনের ডকুমেন্টারি নেটফ্লিক্স দ্বারা মুক্তি পায় এবং লোপেজ ডকুমেন্টারির জন্য চিত্রায়িত হয়েছিল যদিও চূড়ান্ত ভার্সানে লোপেজকে দেখানো হয়নি। চলচ্চিত্রটি মার্শা পি জনসনের কাহিনী এবং তাদের ক্ষমতা এবং সম্পর্ককে একটি প্রান্তিক জনগোষ্ঠীর কাছ থেকে লাভবান করার এবং অন্য কারো গল্প ভাগ করে নেওয়ার বিষয়ে আলোচনা করা উচিত। স্টার (স্ট্র্যাটেজিক ট্রান্স অ্যালায়েন্স ফর রical্যাডিক্যাল রিফর্ম) জনসন এবং রিভেরার সংগঠন স্টার (স্ট্রিট ট্রান্সভেস্টাইট অ্যাকশন রেভলিউশনারি) এর রিবুট হওয়ার উদ্দেশ্যে।
2014 সালে, লোপেজ স্টার-এর একজন প্রচারক হিসেবে কাজ করেছিলেন যখন নিউইয়র্ক সিটির প্রশাসন ফর চিলড্রেনস সার্ভিসেস (এসিএস) একটি 21 বছর বয়সী, প্রাক্তন পালক পরিচর্যা শিশুর জন্য লিঙ্গ পুনর্বিন্যাসের অস্ত্রোপচারের প্রস্তাব করেছিল। অস্ত্রোপচারের জন্য শহরটি অর্থ প্রদান করেছিল।
২০১৫ সালে, লোপেজ ন্যাশনাল অ্যাকশন নেটওয়ার্ক (এনএএন) -এ প্যানেল আলোচনায় অংশ নিয়েছিলেন এলজিবিটিকিউ অধিকার এবং কৃষ্ণাঙ্গ সম্প্রদায়ের হোমোফোবিয়া, যা প্যাট্রিক-ইয়ান পোলক দ্বারা পরিচালিত । প্যানেলে অন্তর্ভুক্ত ছিল শন কোলম্যান, নির্বাহী পরিচালক, গন্তব্য কাল, রেভারেন্ড ম্যাক আর্থার ফ্লোরনয়, পরিচালক বিশ্বাস অংশীদারত্ব ও একত্রীকরণ, মানবাধিকার অভিযান, শ্যারন জে লেটম্যান-হিক্স, নির্বাহী পরিচালক এবং প্রধান নির্বাহী কর্মকর্তা, ন্যাশনাল ব্ল্যাক জাস্টিস কোয়ালিশন, লরেন্স "মিস লরেন্স" ওয়াশিংটন, সহ-আয়োজক, ব্রাভোর ফ্যাশন কুইন্স, ড্যানিয়েল উইলিয়ামস, ইয়ুথ হুডল সদস্য এবং চেয়ারপারসন, এলজিবিটি কমিটি, এনএএন নিউইয়র্ক সিটি চ্যাপ্টার, রেভারেন্ট স্টেফি বার্টলি, সিনিয়র, প্রেসিডেন্ট, এনএএন এলিজাবেথ, এনজে চ্যাপ্টার এবং ন্যান বোর্ড অব ডিরেক্টরস এবং বিজে কোলম্যান, সভাপতি, কোলম্যান এন্টারটেইনমেন্ট গ্রুপ।
ব্যক্তিগত জীবন
১ June জুন, ২০০ On তারিখে লোপেজকে নিউইয়র্ক পুলিশ বিভাগ "অনুরোধের অভিপ্রায় দেখিয়ে" এর জন্য গ্রেফতার করে। তাকে এক হাজার পাঁচশ ডলারের বন্ডে আটকে রাখা হয়েছিল, যা তিনি দিতে পারছিলেন না। কারাগারের মধ্য দিয়ে যাওয়ার সময় তিনি যে অপব্যবহার সহ্য করেছিলেন তার মধ্যে ছিল একটি মহিলা কারাগারে নিয়ে যাওয়া, যেখানে তাকে অফিসারদের দ্বারা "যৌনাঙ্গ পরীক্ষা" করার নির্দেশ দেওয়া হয়েছিল যাতে তিনি সেখানে ছিলেন কিনা তা নির্ধারণ করতে। যখন সে অস্বীকার করে, তারা তাকে একটি পুরুষ কারাগারে নিয়ে যায় যেখানে তাকে তার পোশাক এবং অন্তর্বাস অস্বীকার করা হয়, পরে তাকে কারাগারে এবং অফিসারদের দ্বারা যৌন হয়রানি এবং লাঞ্ছিত করা হয়।
হুমায়রা আবেদিন
হুমায়রা আবেদিন (জন্ম ২ মার্চ ১৯৭৬) একজন বাংলাদেশী ডাক্তার যিনি যুক্তরাজ্যের ন্যাশনাল হেলথ সার্ভিসের জন্য কাজ করেছিলেন এবং তার বাবা-মা তাকে জোরপূর্বক বিয়ে দেয়ার চেষ্টা করে।.
শিক্ষা এবং কর্মজীবন
আবেদিনের জন্ম ও বেড়ে ওঠা ঢাকায় । তিনি তার পিতামাতার একমাত্র সন্তান। তার পিতা মোহাম্মদ জয়নাল আবেদীন, একজন অবসরপ্রাপ্ত ব্যবসায়ী যিনি সেই সময়ে একটি পোশাক কারখানা এবং বেশ কয়েকটি দোকানের মালিক ছিলেন এবং মাতা বেগম সোফিয়া কামাল  একজন গৃহিনী।  তিনি ঢাকা মেডিকেল কলেজে ডাক্তার হিসেবে প্রশিক্ষণের আগে ঢাকার ভিকারুননিসা নূন স্কুল অ্যান্ড কলেজে পড়ালেখা  করেন।
২০০২ সালের সেপ্টেম্বরে, তিনি লিডস বিশ্ববিদ্যালয়ে জনস্বাস্থ্যে স্নাতকোত্তর ডিগ্রি অর্জনের জন্য ইংল্যান্ডে আসেন। ২০০৮ সালে, তিনি পূর্ব লন্ডনের হুইপস ক্রস হাসপাতালে একজন সাধারণ অনুশীলনকারী হওয়ার প্রশিক্ষণ নিচ্ছিলেন। তিনি লন্ডনে চলে আসেন এবং পূর্ব লন্ডনের একটি জিপি সার্জারিতে রেজিস্ট্রার হওয়ার প্রশিক্ষণ নিচ্ছিলেন।
আইনি মামলা
আবেদিনের মুসলিম পরিবার ক্ষুব্ধ হয়ে ওঠে যখন তারা জানতে পারে যে লন্ডনে তার দেখা একজন বাংলাদেশী ব্যক্তির সাথে তার দীর্ঘমেয়াদী সম্পর্ক রয়েছে, যিনি একজন সফটওয়্যার ইঞ্জিনিয়ার হিসাবে কাজ করেন।
২০০৮ সালের মে মাসে তার পরিবার তাকে তার কাছ থেকে দূরে রাখতে এবং তাকে বিয়েতে বাধ্য করার জন্য অনেক চেষ্টা করেছিল।
২০০৮ সালের জুন মাসের শেষের দিকে, মেট্রোপলিটন পুলিশ একটি ঘটনার তদন্ত শুরু করে, যেখানে তাকে তার মা এবং চাচা তার ফ্ল্যাটে বন্দী করে রেখেছিলেন। তার মামলা ইন্টারপোলও নিয়েছে।
২০০৮ সালের আগস্টে, তার পরিবার তাকে বাংলাদেশে ফিরে যেতে রাজি করিয়েছিল এবং দাবি করে যে তার মা গুরুতর অসুস্থ। এরপর তারা তার পাসপোর্ট ও বিমানের টিকেট লুকিয়ে রাখে এবং ৫ আগস্ট থেকে তাকে বন্দী করে রাখে।
২০০৮ সালের ১৩ ই আগস্ট আবেদিনকে পরিবারের বাড়ি থেকে একটি অ্যাম্বুলেন্সে নিয়ে যাওয়া হয়। তাকে বেসরকারী ক্লিনিকে নিয়ে যাওয়া হয়, ওষুধ দেওয়া হয় এবং ৫ নভেম্বর ২০০৮ পর্যন্ত সেখানে রাখা হয়।
২০০৮ সালের ডিসেম্বরে, তার পরিবার আবেদিনকে আদালতে আনার জন্য বাংলাদেশের উচ্চ আদালতের আদেশ উপেক্ষা করার পরে। ২০০৮ সালের ৫ ডিসেম্বর হাইকোর্ট জোরপূর্বক বিবাহ আইনের অধীনে একটি আদেশ জারি করে, যা কাউকে তার ইচ্ছার বিরুদ্ধে বিয়েতে বাধ্য করাকে অবৈধ করে তোলে। এটি প্রথমবারের মতো আইনটি বিদেশে বসবাসকারী কোনও বিদেশী নাগরিককে সহায়তা করার জন্য ব্যবহার করা হয়েছে বলে মনে করা হয়। কোন বিদেশী নাগরিকের সাথে সম্পর্কিত আইনের প্রথম ব্যবহার বলে মনে করা হয়।
২০০৮ সালের ১৪ ই ডিসেম্বর, দুই জন বিচারক রায় দেন যে তিনি ব্রিটেনে ফিরে না আসা পর্যন্ত তাকে ঢাকার একটি আদালতে হেফাজতে থাকতে হবে। এরপর ঢাকা থেকে লন্ডনে যান আবেদিন। ১৬ ডিসেম্বর ২০০৮-এ, তিনি যুক্তরাজ্যে আসেন।
১৯ ডিসেম্বর ২০০৮-এ, তিনি তাকে যুক্তরাজ্য থেকে সরানোর যে কোনও নতুন প্রচেষ্টা থেকে উচ্চ আদালতের সুরক্ষা লাভ করেন। আবেদিনের বাবা-মা, এক মামা এবং যে লোকটিকে তাকে বিয়ে করতে বাধ্য করা হয়েছিল তার বিরুদ্ধে নিষেধাজ্ঞা জারি করা হয়েছিল। আবেদিনকে আবার যুক্তরাজ্য থেকে অপসারণ করা থেকে রক্ষা ও প্রতিরোধ করার জন্য আরও আদেশ দেওয়া হয়েছিল। আবেদিন তার বাবা-মায়ের বিরুদ্ধে অভিযোগ করতে অস্বীকার করেন।
এনএক্সটি উত্তর আমেরিকান চ্যাম্পিয়নশিপ
এনএক্সটি উত্তর আমেরিকান চ্যাম্পিয়নশিপ হলো পেশাদার কুস্তির একটি চ্যাম্পিয়নশিপ, যা মার্কিন সংস্থা ডাব্লিউডাব্লিউই দ্বারা তৈরি এবং প্রচারিত হয়। এটি ডাব্লিউডাব্লিউই আন্তঃমহাদেশীয় চ্যাম্পিয়নশিপ এবং ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপের পাশাপাশি ডাব্লিউডাব্লিউইতে বিদ্যমান তিনটি মাধ্যমিক চ্যাম্পিয়নশিপের মধ্যে একটি। এই চ্যাম্পিয়নশিপটি তাদের এনএক্সটি ব্র্যান্ডে রক্ষা করা হয়।
২০১৮ সালের ৭ই মার্চ তারিখে এনএক্সটির একটি পর্বে (২৮শে মার্চ তারিখে সম্প্রচারিত) এই চ্যাম্পিয়নশিপটি উদ্বোধন করা হয়, এই চ্যাম্পিয়নশিপট এনএক্সটির জন্য মাধ্যমিক চ্যাম্পিয়নশিপ হিসেবে প্রতিষ্ঠিত হয়, যা বর্তমানে ডাব্লিউডাব্লিউইর জন্য একটি উন্নয়নশীল মাধ্যম হিসেবে বিবেচনা করা হয়। এই চ্যাম্পিয়নশিপের উদ্বোধনী চ্যাম্পিয়ন ছিলেন এডাম কোল।
এই চ্যাম্পিয়নশিপটি ডাব্লিউডাব্লিউএফ নর্থ আমেরিকান চ্যাম্পিয়নশিপ হতে আলাদা, কেননা এই চ্যাম্পিয়নশিপটি উক্ত চ্যাম্পিয়নশিপের উত্তরাধিকারী হিসেবে পরিচিতি প্রদান করা হয়নি, যা ১৯৭৯–১৯৮০ সালে প্রতিদ্বন্দ্বিতা করা হয়েছিল।
আবদুস সালাম (বীর প্রতীক)
শহীদ আবদুস সালাম (জন্ম: অজানা, মৃত্যু: ১৯৭১ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
শহীদ আবদুস সালামের জন্ম নাটোর জেলার লালপুর উপজেলার ধুপাইল গ্রামে। তার বাবার নাম খন্দকার আবুল কাশেম এবং মায়ের নাম ফাতেমা বেগম। তিনি অবিবাহিত ছিলেন।
কর্মজীবন
আবদুস সালাম পাকিস্তান সেনাবাহিনীর নবীন সৈনিক ছিলেন। চট্টগ্রাম ইস্ট বেঙ্গল রেজিমেন্টাল সেন্টার (ইবিআরসি) থেকে প্রশিক্ষণ নিয়ে ১৯৭০ সালের শেষে যোগ দেন অষ্টম ইস্ট বেঙ্গল রেজিমেন্টে। কয়েক মাস পর শুরু হয় মুক্তিযুদ্ধ। তখন তিনি ঝাঁপিয়ে পড়েন যুদ্ধে।
ঢাকা-চট্টগ্রাম মহাসড়ক
ঢাকা-চট্টগ্রাম মহাসড়ক বা এন-১ বাংলাদেশের একটি অন্যতম ব্যস্ত মহাসড়ক, যা ঢাকা থেকে শুরু হয়ে টেকনাফ পর্যন্ত গেছে। আনুমানিক ৪৬৫ কিলোমিটার (২৮৯ মাইল) মহাসড়কটি বাংলাদেশের দুই বৃহত্তম শহর ঢাকা ও চট্টগ্রামকে সংযুক্ত করেছে। মহাসড়কটি চট্টগ্রাম শহর ছাড়াও ফেনী এবং কুমিল্লা শহরের মধ্যে দিয়ে গিয়েছে। দুই লেইনের এ মহাসড়কটি বর্তমানে চার লেইনে উন্নীত করা হয়েছে।
চার-লেন প্রকল্প
thumb|সম্প্রসারণের পর ঢাকা-চট্টগ্রাম মহাসড়ক ১৯২ দশমিক ৪৮ কিলোমিটার দীর্ঘ ঢাকা-চট্টগ্রাম চার-লেন প্রকল্পটি ২০০৬ সালে একনেকে অনুমোদিত হয়। দু'দফা দরপত্র আহ্বান বাতিল হওয়ার পর, মহাসড়কটি চার-লেন তৈরীতে প্রথম দফায় প্রকল্পের মেয়াদ নির্ধারণ করা হয়েছিল ২০০৬ সালের জানুয়ারি থেকে ২০১২ সালের জুন পর্যন্ত। দ্বিতীয় ধাপে, কাজ শেষ করতে সময় বাড়ানো হয় ২০১৩ সালের ডিসেম্বর পর্যন্ত। তৃতীয় ধাপে নির্ধারণ করা হয় ২০১৪ সালের ডিসেম্বর পর্যন্ত। আর সর্বশেষ চতুর্থ ধাপে বাড়ানো হয় ২০১৬ সালের ডিসেম্বর পর্যন্ত।
ঢাকা অংশ
যাত্রাবাড়ি থেকে সাইনবোর্ড পর্যন্ত ৬ কিলোমিটার।
নারায়ণগঞ্জ অংশ
এ মহাসড়কটি নারায়ণগঞ্জ জেলার তিনটি উপজেলা নারায়ণগঞ্জ সদর, বন্দর এবং সোনারগাঁও এর উপর দিয়ে অতিক্রম করেছে। এ জেলার অংশের দৈর্ঘ্য সাইনবোর্ড থেকে মেঘনা সেতু পর্য্যন্ত ২৯ কিলোমিটার।
মুন্সীগঞ্জ অংশ
মুন্সীগঞ্জ জেলার একমাত্র উপজেলা গজারিয়ার উপর দিয়ে এই মহাসড়ক অতিক্রম করেছে। এই জেলায় মেঘনা সেতু থেকে মেঘনা-গোমতী সেতু পর্য্যন্ত ১১ কিলোমিটার।
কুমিল্লা অংশ
এন১ কুমিল্লা জেলার দাউদকান্দি, চান্দিনা, বুড়িচং, কুমিল্লা সদর, 	চৌদ্দগ্রাম, এই পাঁচটি উপজেলার উপর দিয়ে অতিক্রম করেছে। এ জেলায় দৈর্ঘ্য মুন্সীগঞ্জ সীমান্তের মেঘনা সেতু থেকে ফেনী সীমান্ত পর্য্যন্ত ৯৭ কিলোমিটার।
চট্টগ্রাম অংশ
চট্টগ্রাম শহর ব্যতীত চট্টগ্রাম জেলার সাতটি উপজেলার উপর দিয়ে এন১ অতিক্রম করেছে। উপজেলাগুলো হলো, মীরসরাই, সীতাকুণ্ড, বোয়ালখালী, পটিয়া, চন্দনাইশ, সাতকানিয়া এবং লোহাগাড়া উপজেলা। এন১ উত্তর চট্টগ্রাম অংশের দৈর্ঘ্য ৭৬ কিলোমিটার এবং দক্ষিণ চট্টগ্রাম অংশের দৈর্ঘ্য ৬৯ কিলোমিটার।
কক্সবাজার অংশ
এন১ কক্সবাজার জেলার চারটি উপজেলা তথা চকরিয়া, রামু, উখিয়া এবং টেকনাফ উপজেলার উপর দিয়ে অতিক্রম করেছে। কক্সবাজার জেলায় এ মহাসড়কের দৈর্ঘ্য ১৪৮.৮৭ কিলোমিটার।
কার্ল সেগান
কার্ল এডওয়ার্ড সেগান (Carl Edward Sagan) বিখ্যাত মার্কিন জ্যোতির্বিজ্ঞানী, জ্যোতিঃপদার্থবিজ্ঞানী, বিজ্ঞান লেখক এবং মার্কিন মহাকাশ প্রকল্পসমূহের পুরোধা ব্যক্তিত্ব। তিনি বিজ্ঞান প্রচারক ও বিজ্ঞান জনপ্রিয়কারক হিসেবে বিশেষ ভাবে পরিচিত। বিজ্ঞান বিষয়ক টিভি সিরিজ কসমস: আ পারসোনাল ভয়েজ- তাকে আন্তর্জাতিক খ‍্যাতি এনে দেয়। সেগান বিজ্ঞান অনুরাগীদের বৃহৎ সংগঠন দ্য প্ল্যানেটারি সোসাইটির একজন সহ-উদ্যোক্তা। ভয়েজার মহাকাশযানের সাথে ভয়েজার গোল্ডেন রেকর্ড বার্তাটি পাঠানোয় তার বিশেষ ভূমিকা রয়েছে। তিনি মতবাদ দেন যে বুধ গ্রহের উচ্চ পৃষ্ঠ তাপমাত্রা গ্ৰিনহাউস প্রভাবের কারণে হয়েছে, যা বর্তমানে গৃহীত হয়েছে।
জ্যোতির্বিজ্ঞানী হয়ে উঠার প্রেরণা
জ্যোতির্বিজ্ঞানী হওয়া প্রসঙ্গে সেগান বলেছেন, ছোটবেলায় ব্রুকলিনের বেন্‌সন হার্স্ট এলাকায় থাকার সময় এর আশেপাশে অবস্থিত তার প্রিয় স্থানগুলি ছিল বিভিন্ন অ্যাপার্টমেন্ট দালান, পায়রার খোপ, বাড়ির পিছনের প্রাঙ্গণ, সামনের বারান্দা, দালানগুলোর মধ্যকার খোলা জায়গা, এল্‌ম গাছ, কয়লার চুল্লির চিমনি, কারুকার্যময় কার্নিশ এবং চাইনিজ হ্যান্ডবল খেলার জন্য নির্মিত দেয়াল। এর মধ্যে তার মতে Loew's Stillwell নামে পরিচিত থিয়েটারের বহির্পাশ্বস্থ দেয়ালের বিশেষ উৎকৃষ্টতা ছিল। ঐ স্থানগুলোতেই অনেকেই থাকতো যাদের নাম তিনি জানতেন। এর অল্প কিছু দূরেই একটি স্থান ছিল যাকে তিনি মঙ্গল গ্রহ মনে করতেন। স্থানটি ছিল ৮৬নং সড়কের পাশ দিয়ে চলে যাওয়া রেল লাইনের উত্তরে। অবশ্য সেখানে তিনি তখন যেতে পারতেননা বলেই এ ধারণা করতে পেরেছিলেন। অনেকের মত তিনিও রাতের আকাশে বিস্ময়ভরা দৃষ্টি নিয়ে তাকিয়ে থাকতেন। আকাশের তারাগুলোর জন্য তার এক ধরনের দুঃখবোধ হত। জানতে চাইতেন আসলে এই আলোর উৎসগুলো কি? তখন থেকেই এর একটি সঠিক অর্থ অনুসন্ধানের জন্য তিনি ব্যাকুল হয়ে উঠেছিলেন। তার জ্যোতির্বিজ্ঞানী হয়ে উঠার মূল প্রেরণা ছিল সেই জীবন।
সেগান কিছুটা বড় হওয়ার পরপরই বাবা-মা তাকে প্রথম একটি লাইব্রেরি কার্ড ইস্যু করে দেন। গ্রন্থাগারটি ছিল ৮৫নং সড়কে যেখানে তিনি আগে কখনও যাননি। গ্রন্থাগারটিও ছিল তাই তার কাছে নতুন। সেখানে গিয়ে গ্রন্থাগারিকের কাছে তিনি তারকা-সংক্রান্ত একটি বই চান। গ্রন্থাগারিক মহিলা তাকে ক্লার্ক গ্যাব্‌ল এবং জ্যাঁ হারলো'র মত তারকাদের ছবি সংবলিত বই এনে দেন। বইয়ে কেবল নায়ক-নায়িকার ছবি দেখে অনুযোগ করলেন সেগান। মহিলাটি বুঝতে পেরে হাসলেন। এরপর তাকে এনে দেন জ্যোতির্বিজ্ঞানের উপর লেখা একটি বই। বইটি তার কাছে খুব ভাল লেগে যায়। আশ্চর্য সব জিনিস দেখতে পেয়ে বিস্মিত হন সেগান। জানতে পারেন আকাশের তারা-নক্ষত্র সম্বন্ধে অজানা সব তথ্য। এ সম্বন্ধে সেগান বলেছেন, আমি কৌণিক মাপজোক সম্বন্ধে কিছুই জানতাম না। আলোর বিপরীত বর্গীয় সূত্র সম্বন্ধে আমি ছিলাম সম্পূর্ণ অজ্ঞ। ফলে তারার দূরত্বের হিসাব-নিকাশ করার কোন সুযোগ ছিল না। কিন্তু তারপরও বলতে পারতাম তারাগুলো সূর্য হলে তাদের অবস্থান অনেক দূরে হতে হবে- ৮৫নং সড়ক থেকে দূরে, ম্যানহাটন থেকে দূরে, সম্ভবত নিউ জার্সি থেকেও দূরে। মহাবিশ্ব ছিল অনেক বড়, আমি যা ধারণা করেছিলাম তার থেকেও। এ সময় সেগান আরও অনেক গুরুত্বপূর্ণ তথ্য জানতে পারেন। জানতে পারেন, পৃথিবীটা একটি গ্রহ এবং সূর্যের চারদিকে এমনি আরও অনেকগুলো গ্রহ আবর্তন করছে । কিছু গ্রহ সূর্য থেকে কাছে, কিছু আবার দূরে; পৃথিবী সূর্য থেকে দূরত্বের দিক থেকে তৃতীয়। এভাবে তিনি ভাবলেন, অন্য তারাগুলোরও নিশ্চয়ই এরকম গ্রহমণ্ডল থেকে থাকবে। তার এই চিন্তার বাস্তবায়ন জীবদ্দশায় দেখে যেতে পারেননি। অতি সাম্প্রতিককালে সূর্য ছাড়াও অন্যান্য তারায় গ্রহমণ্ডল আবিষ্কৃত হচ্ছে। এছাড়া তখন থেকেই তিনি সেই সব অন্য গ্রহেও যে প্রাণ থাকতে পারে সে বিষয়ে আগ্রহী হয়ে উঠেছিলেন। আর এর সাথে এ-ও বুঝতে পারেন যে এগুলো জানতে হলে তাকে জ্যোতির্বিজ্ঞান বিষয়ে পড়াশোনা করতে হবে। এ কারণেই তিনি তার পথ বেছে নিয়েছেন। তার এই আগ্রহে সাহস যুগিয়েছিলেন তার বাবা, মা এবং শিক্ষকেরা। একই সাথে জন্মের সময়টিকেও সেগান ধন্যবাদ জানিয়েছেন। কারণ এর আগে জন্ম নিলে ইচ্ছা থাকা সত্ত্বেও তিনি এ সকল প্রশ্নের উত্তর জানতে পারতেন না। কারণ জ্যোতির্বিজ্ঞান বিষয়ের মৌলিক আবিষ্কার শুরুই হয়েছে ঊনবিংশ শতকের প্রথম থেকে।
শিক্ষা জীবন
কার্ল সেগান ১৯৫১ সালে নিউ জার্সির রাহ্‌ওয়ে হাই স্কুল থেকে পড়াশোনা সম্পন্ন করেন। তিনি তার স্কুল জীবন সম্বন্ধে বলেছেন, জুনিয়র স্কুল ও হাই স্কুলে তিনি এমন কোন শিক্ষক পান নি যিনি বিজ্ঞানের ক্ষেত্রে অন্তত তাকে অনুপ্রেরণা যুগিয়েছেন। সেখানে পড়াশোনার পদ্ধতিও ছিল গতানুগতিক। ক্লাস ছিল হুকুম তামিল করার জায়গা, প্রশ্ন করার কোন সুযোগ ছিলনা, ল্যাবরেটরিতেও মুখস্থ করে সব করতে হতো। পাঠ্যবইয়ে এমন কিছু ছিলনা যা বিজ্ঞান বিষয়ে উচ্চ পর্যায়ের চেতনা সৃষ্টি করতে পারে। শেষের দিকে কিছু সুন্দর সুন্দর কথা থাকলেও তা পড়ার আগে বছর শেষ হয়ে যেত। লাইব্রেরিতে কিছু ভাল বই থাকলেও শ্রেণীকক্ষে তার কোন স্থান ছিল না। হাই স্কুল পাঠ শেষে তিনি শিকাগো বিশ্ববিদ্যালয়ে ভর্তি হন। এখান থেকে সেখানে লাইব্রেরির বই পড়ে পড়েই তার মধ্যে একটি চেতনার সৃষ্টি হয়। তিনি মূলত পড়তেন বিভিন্ন বিজ্ঞান পত্রিকা এবং বৈজ্ঞানিক কল্পকাহিনী।
স্কুল শিক্ষা শেষে সেগান শিকাগো বিশ্ববিদ্যালয়ে পদার্থবিজ্ঞান বিষয়ে ভর্তি হন । এখান থেকে ১৯৫৫ সালে ব্যাচেলর্‌স ডিগ্রী এবং ১৯৫৬ সালে মাস্টার্স ডিগ্রী লাভ করেন। একই বিশ্ববিদ্যালয় থেকে ১৯৬০ সালে জ্যোতির্বিজ্ঞান ও জ্যোতিঃপদার্থবিজ্ঞান বিষয়ে ডক্টরেট ডিগ্রী লাভ করেছিলেন  । এখানে তিনি এমন সব শিক্ষক পেয়েছিলেন যারা ছিল সমকালীন বিজ্ঞানের দিকপাল। এদের মধ্যে ছিলেন সুব্রামানিয়াম চন্দ্রশেখর, এনরিকো ফার্মি, এইচ জি মুলার এবং জি পি কুইপার। তার বিশ্ববিদ্যালয়ে পদার্থবিজ্ঞানের সব কিছু আবর্তিত হতো ফার্মিকে কেন্দ্র করে। আর চন্দ্রশেখরের কাছ থেকে তিনি পেয়েছিলেন গণিতের সৌন্দর্য্যের ধারণা। এছাড়া এক গ্রীষ্মকাল জুড়ে বিখ্যাত রসায়নবিদ হ্যারল্ড উরের সাথে আলাপ করার সুযোগ পেয়েছিলেন তিনি এখানেই। তার জ্যোতির্বিজ্ঞান শিক্ষার হাতেখড়ি হয় জিপি কুইপারের কাছে যার নামে কুইপার বেষ্টনীর নাম রাখা হয়েছে। বিশ্ববিদ্যালয় জীবনে তিনি বিখ্যাত বংশগতি বিজ্ঞানী এইচ জি মুলারের সাথে কাজ করেছিলেন। মুলার ছিলেন ইন্ডিয়ানা বিশ্ববিদ্যালয়ের অধ্যাপক। ১৯৬২ থেকে ১৯৬৮ সাল পর্যন্ত তিনি ম্যাসাচুসেট্‌সের স্মিথসোনিয়ান অ্যাস্ট্রোফিজিক্যাল মানমন্দিরে কাজ করেন।
শিকাগো বিশ্ববিদ্যালয়ের সাধারণ শিক্ষা কার্যক্রমে অংশ নেয়ার মাধ্যমে সেগান বিশুদ্ধ বিজ্ঞান শিক্ষার মৌলিক চেতনা লাভ করেন। এই কার্যক্রমের পরিচালক ছিলেন রবার্ট এম হাচিন্‌স। এই কার্যক্রমে বিজ্ঞানকে প্রকাশ করা হতো সমস্ত মানব জ্ঞানের অবিচ্ছিন্ন অংশ হিসেবে। সেখানে বোঝানো হতো, একজন পদার্থবিজ্ঞানীরও প্লেটো, আরিস্টটল, বাখ, শেক্সপিয়ার, গিবন জানা থাকা প্রয়োজন। কার্যক্রমের পরিচিতিমূলক বিজ্ঞান ক্লাসে প্রথমত টলেমির পৃথিবীকেন্দ্রিক ব্যবস্থাকে এমনভাবে উপস্থাপন করা হতো যে, কোপারনিকাসের সৌরকেন্দ্রিক মতবাদ নিয়েও নতুনভাবে চিন্তা করতে হতো। এর ফলে ছাত্রদের চিন্তাধারায় ব্যাপক পরিবর্তন ঘটে যেতো। হাচিন্‌স কারিকুলামের শিক্ষকদের মানদণ্ড তাদের গবেষণার সাথে সম্পর্কযুক্ত ছিল না। এই শিক্ষকদের মান নির্ধারণ করে দেয়া হতো শিক্ষা দেয়ার পদ্ধতির ভিত্তিতে, কতটুকু তথ্য তারা পৌঁছে দিতে পারছেন, কতটুকু উৎসাহ যোগাতে পারছেন এবং নতুন কোন দৃষ্টিভঙ্গি উপস্থাপন করতে পারছেন কি-না তার উপর। এই শিক্ষার ফলে তিনি মহাবিশ্বের কর্মকাণ্ডকে ব্যাপক দৃষ্টিতে দেখতে অভ্যস্ত হয়েছিলেন। তার পঞ্চাশের দশকের শিক্ষকদের প্রতি তিনি সবসময়ই কৃতজ্ঞতা বোধ করেছেন। তথাপি তার শিক্ষা জীবন সম্বন্ধে তাকে বলতে শোনা যায়: কিন্তু আমি যদি পিছনে ফিরে তাকাই তাহলে এটা আমার কাছে পরিষ্কার হয়ে যায় যে, আমি আমার সবচেয়ে প্রয়োজনীয় জিনিস স্কুল শিক্ষকদের কাছ থেকে নয়, এমন কি আমার বিশ্ববিদ্যালয়ের অধ্যাপকদের কাছেও নয়, বরং শিখেছি আমার পিতামাতার কাছ থেকে, যাঁরা বলতে গেলে বিজ্ঞান সম্পর্কে কিছুই জানতেন না।
মৃত্যু
দুবছর ধরে মাইলোডিস্প্লাসিয়াতে ভুগে ও তিনবার মেরুদণ্ডের মজ্জা প্রতিস্থাপন অস্ত্রপচারের পরে সেগান নিউমোনিয়াতে আক্রান্ত হন। তিনি ওয়াসিংটনের সিয়াটল শহরে অবস্থিত ফ্রেড হাচিনসন ক্যান্সার রিসার্স ইনস্টিটিউটে চিকিৎসাধীন ছিলেন। অবশেষে ১৯৯৬ সালের ২০ ডিসেম্বর ভোর বেলায় ৬২ বছর বয়সে সেগান মৃত্যুবরণ করেন। তাকে নিউইয়র্কের ইথাকা শহরে লেকভিউ গোরস্থানে সমাহিত করা হয়।
ব্যক্তিগত জীবন ও বিশ্বাস
সেগান তিনবার বিয়ে করেছিলেন। ১৯৫৭ সালে তিনি জীববিজ্ঞানী লিন মারগুলিস কে বিয়ে করেন। তাদের দুটি সন্তান ছিল,জেরেমি এবং ডরিয়ন সেগান।মারগুলিসের সাথে বিচ্ছেদের পরে সেগান ১৯৬৮ সালে শিল্পী লিন্ডা সালজম্যানকে বিয়ে করেন এবং তাদেরও নিক সেগান নামের একটি সন্তান ছিল। এসকল বিবাহের সময় কার্ল সেগান তার ক্যারিয়ারের প্রতি প্রচন্ড মনোযোগী ছিলেন,যেটা হয়তো তার প্রথম বিবাহবিচ্ছেদের জন্য দায়ী। ১৯৮১সালে সেগান লেখিকা অ্যান ড্রুয়ানকে বিয়ে করেন এবং পরে তাদেরও দুটি সন্তান হয়,আলেক্সান্ড্রা ও স্যামুয়েল সেগান। কার্ল সেগান ১৯৯৬ সালে তার মৃত্যুর আগ পর্যন্ত অ্যান ড্রুয়ানের সাথে বিবাহিত ছিলেন।তিনি নিউইয়র্কের ইথাকায় একটি পাহাড়ের দাঁড়প্রান্তে অবস্থিত মিশরীয় পুনর্জাগরণী স্থাপত্যকৌশলের আদলে তৈরি ৯০০ স্টুয়ার্ট এভিনিউ নামের একটি বাড়িতে বাস করতেন যেটি ছিল কর্নেল গুপ্ত সংস্থার প্রাক্তন সদর দপ্তর।
আইজাক আসিমভ তার দেখা এমন দুজন ব্যক্তির মধ্যে একজন হিসাবে সেগানকে বর্ণনা করেছেন যাঁদের বুদ্ধিমত্তা তাকেও ছাপিয়ে গিয়েছিল। অপর ব্যক্তি হল কম্পিউটার বিজ্ঞানী ও কৃত্রিম বুদ্ধিমত্তা বিশেষজ্ঞ মার্ভিন মিন্সকি।
সৌরভ তিওয়ারি
সৌরভ সুনীল তিওয়ারি (জন্ম ৩০ ডিসেম্বর ১৯৮৯) একজন ভারতীয় ক্রিকেটার যিনি বাঁহাতি মিডল অর্ডার ব্যাটসম্যান হিসাবে খেলেন। তিনি মালয়েশিয়ায় ২০১৮ অনূর্ধ্ব-১৯ ক্রিকেট বিশ্বকাপে ভারতীয় দলের জয়ের অন্যতম মূল ব্যাটসম্যান ছিলেন।
আইপিএল
তিনি মুম্বাই ইন্ডিয়ান্সের হয়ে ২০০২ সালের আইপিএলের পুরো টুর্নামেন্ট খেলে অনূর্ধ্ব-২৩ খেলোয়াড়ের খেতাব লাভ করেন, কারণ তিনি মোটামুটি সফল টুর্নামেন্ট পেয়েছেন, তিনি ১৬ ম্যাচে ২৯.৯২ গড় ও ১৩৫.৫৯ এর স্ট্রাইক রেটে মোট ৪১৯ রান করেছেন। ২০১১ ইন্ডিয়ান প্রিমিয়ার লিগের জন্য ১.৬ মিলিয়ন মার্কিন ডলারে বিনিময়ে তিনি রয়েল চ্যালেঞ্জার্স বেঙ্গালুরের সাথে চুক্তিতে স্বাক্ষর করেছিলেন। ২০১৪ আইপিএল নিলামে, তিনি ৭০ লাখ ভারতীয় রুপিতে দিল্লি ডেয়ারডেভিলস-এর সাথে চুক্তি স্বাক্ষর করেন। কাঁধে গুরুতর আহত হয়ে যাওয়ার পরে তিওয়ারি খেলা থেকে সরে পরেন এবং তার স্থলাভিষিক্ত করা হয় ইমরান তাহিরকে। ২০১৬ আইপিএলের জন্য, তিওয়ারি এবং আলবি মরকেলকে দিল্লি ডেয়ারডেভিলস নতুন ফ্র্যাঞ্চাইজি রাইজিং পুনে সুপারজ্যান্টসে বদলী করে দেয়। ২০১৬ সালের উক্ত আইপিএলে তিনি রয়েল চ্যালেঞ্জার্স বেঙ্গালুরু এবং মুম্বই ইন্ডিয়ান্সের বিপক্ষে দুটি প্রতিশ্রুতিবদ্ধ হাফ সেঞ্চুরি করেছিলেন।
ফেব্রুয়ারি ২০১৭ সালে, তাকে মুম্বই ইন্ডিয়ান্স কর্তৃক ২০১৭ ইন্ডিয়ান প্রিমিয়ার লিগের জন্য ৩০ লাখ ভারতীয় রুপিতে কিনে নেয়। ইডেন গার্ডেনে ১৩ ই মে, ২০১৭ তে তিনি কলকাতা নাইট রাইডার্সের বিপক্ষে খেলে অর্ধশতক করেছিলেন। জানুয়ারী ২০১৮তে, তাকে মুম্বই ইন্ডিয়ান্স দ্বারা ২০১৮ আইপিএল নিলামে চুক্তিবদ্ধ করে নেয়। ২০২০ সালের আইপিএল নিলামে, মুম্বাই ইন্ডিয়ান্স তাকে ২০২০ ইন্ডিয়ান প্রিমিয়ার লিগের আগে কিনেছিল।
আন্তর্জাতিক ক্যারিয়ার
২০১০ সালের এশিয়া কাপের জন্য তিওয়ারিকে ভারতীয় দলে ডাকা হয়েছিল, কিন্তু খেলেননি। তিনি তার ওডিআই অভিষেক করেন অস্ট্রেলিয়ার বিরুদ্ধে বিশাখাপত্তনম ২০১০ সালের অক্টোবরে, কারণ প্রথম সারির কয়েকজন খেলোয়াড় বিশ্রামে ছিল।
তথ্যসূত্র
Saurabh Tiwary
অন্তরঙ্গ সঙ্গীর প্রতি সহিংসতা
থাম্ব| মরিয়ম, যিনি তার স্বামীর [[অ্যাসিড নিক্ষেপ|অ্যাসিড হামলার শিকার হয়েছেন]] অন্তরঙ্গ সঙ্গীর প্রতি সহিংসতা (আইপিভি) হল একজন বর্তমান বা প্রাক্তন পত্নী বা সঙ্গীর দ্বারা অন্য স্ত্রী বা সঙ্গীর বিরুদ্ধে ঘনিষ্ঠ সম্পর্কের ক্ষেত্রে পারিবারিক সহিংসতা। আইপিভি শারীরিক, মৌখিক, মানসিক, অর্থনৈতিক ও যৌন নির্যাতন সহ বেশ কয়েক ধরণের হতে পারে। বিশ্ব স্বাস্থ্য সংস্থা (ডব্লিউএইচও) আইপিভি'কে সংজ্ঞায়িত করেছে নিন্মক্ত ভাবে "... ঘনিষ্ঠ সম্পর্কের মধ্যে যে কোনও আচরণ যা সম্পর্কের মধ্যে শারীরিক, মানসিক বা যৌন ক্ষতি করে, যার মধ্যে শারীরিক আগ্রাসন, যৌন জবরদস্তি, মানসিক নির্যাতন এবং আচরণ নিয়ন্ত্রণ করার ঘটনা রয়েছে।" আইপিভি'কে কখনও কখনও কেবল ব্যাটারি বা স্ত্রী বা সঙ্গীর অপব্যবহার হিসাবে উল্লেখ করা হয়।
আইপিভি-এর সবচেয়ে চরম রূপকে ঘনিষ্ঠ সন্ত্রাসবাদ, জোর করে নিয়ন্ত্রণ করার সহিংসতা, অথবা কেবল জোরপূর্বক নিয়ন্ত্রণ বলা হয়। এই ধরনের পরিস্থিতিতে, একজন সঙ্গী নিয়মতান্ত্রিকভাবে হিংস্র ও নিয়ন্ত্রণকারী। এটি সাধারণত মহিলাদের বিরুদ্ধে পুরুষদের দ্বারা সংঘটিত হয়, এবং এই ক্ষেত্রে চিকিৎসা সেবা ও মহিলাদের আশ্রয়ের ব্যবহার সবচেয়ে বেশি প্রয়োজন। ঘনিষ্ঠ সন্ত্রাসবাদের বিরুদ্ধে প্রতিরোধ, যা আত্মরক্ষার একটি ধরন, এবং যাকে হিংসাত্মক প্রতিরোধ বলা হয়, তা সাধারণত মহিলাদের দ্বারা পরিচালিত হয়।
পুরুষদের বিরুদ্ধে গার্হস্থ্য সহিংসতার উপর গবেষণায় দেখা গেছে যে মহিলা অন্তরঙ্গ সঙ্গীদের দ্বারা গৃহস্থালি সহিংসতার ক্ষেত্রে পুরুষরাদের দ্বারা রিপোর্ট বা প্রতিবেদন করার সম্ভাবনা কম। অন্যদিকে, পুরুষদের মারাত্মক গার্হস্থ্য আক্রমণ করার সম্ভাবনা বেশি,   এবং এর ফলে মহিলারা গুরুতর আঘাত পাওয়ার সম্ভাবনা বেশি।